CELEX: 32012R0726
Language: lv
Date: 2012-08-06 00:00:00
Title: Komisijas Īstenošanas regula (ES) Nr. 726/2012 ( 2012. gada 6. augusts ) par atsevišķu preču klasifikāciju kombinētajā nomenklatūrā

10.8.2012   
            
            
               LV
            
            
               Eiropas Savienības Oficiālais Vēstnesis
            
            
               L 213/3
            
         KOMISIJAS ĪSTENOŠANAS REGULA (ES) Nr. 726/2012
   (2012. gada 6. augusts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 6. augustā
      
         
            Komisijas un tās priekšsēdētāja vārdā –
         
            priekšsēdētāja vietnieks
         
         Antonio TAJANI
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Elektronisks aparāts (tā dēvētais “lifta attālinātas novērošanas bloks”), korpusā, kura izmēri ir aptuveni 28 × 22 × 9 cm, iebūvēšanai lifta šahtā.
                  Aparātu, kas uztver informāciju no dažādiem ārējiem devējiem, izmanto, lai novērotu lifta darbību un konstatētu jebkādus traucējumus, piemēram, uzsākot kustību un apstājoties, durvīm atveroties un aizveroties, izlīdzināšanā, vilces motora, bremzes, kabīnes apgaismojuma funkcionēšanā. Aparāts pārbauda un apstrādā uztverto informāciju un ar modema starpniecību pārsūta to tehniskās apkopes centram.
                  Pēc uzrādīšanas un modema iebūvēšanas aparāts spēj nodrošināt divvirzienu balss sakarus starp lifta kabīni un tehniskās apkopes centru, izmantojot kabīnē uzstādītu mikrofonu un skaļruni.
               
               
                  9031 90 85
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, 90. nodaļas 2.b piezīmi un KN kodu 9031, 9031 90 un 9031 90 85 formulējumu.
                  Tā kā aparātā nav iebūvēts modems vai cita sakaru ierīce, klasificēšana pozīcijā 8517 pie aparātiem saziņai līniju tīklā nav iespējama.
                  Tā kā aparāts nedod nekādus skaņas vai vizuālus signālus, klasificēšana pozīcijā 8531 pie skaņas vai vizuālās signalizācijas elektroiekārtām, nav iespējama.
                  Aparāts novēro un pārbauda lifta funkcionēšanu un apstrādā saņemtos datus. Devēji, kas ģenerē apstrādājamos signālus, nav iebūvēti aparātā. Pats aparāts neattēlo šos signālus. Šo iemeslu dēļ aparāts ir uzskatāms par kontroles instrumenta daļu. Tā rezultātā klasificēšana pie nenokomplektētām pozīcijā 9031 iekļautām ierīcēm nav iespējama.
                  Tāpēc aparāts ir klasificējams ar KN kodu 9031 90 85 kā daļa no kontroles instrumentiem, ierīcēm un mašīnām, kas citur 90. nodaļā nav minētas vai iekļautas.